armvectores/hy_wikipedia_2023 huggingface dataset:
Էմիլ Անտոնով

Էմիլ Անտոնով (բուլղար․՝ Емил Антонов, ծնվ.՝ 4 մարտի, 1950, Սոֆիա), բուլղարացի գրող։


== Կենսագրություն ==
Էմիլ Անտոնովը ծնվել է 1950 թվականի մարտի 4-ին Սոֆիա քաղաքում։ Մասնագիտությամբ բժիշկ է։ Ակտիվ մասնակցություն է ցուցաբերում Բուլղարիայի քաղաքական ու հասարակական կյանքին, մասնավորապես հարել է նրա ծայրահեղ աջ քաղաքական ուժերին։ Լայն ու հիմնականում բացասական համբավ է ձեռք բերել շնորհիվ այն այնպիսի ստեղծագործությունների, որոնցում հանդես է գալիս որպես ֆաշիզմի բացահայտ ջատագով, ժխտում հոլոքոստը, մշակում դավադրության պլաններ։ Լայն արձագանք են ստացել նրա «Ես՝ Բենիտո Մուսոլինին», «Ռասաների, մշակույթների ու հակամշակույթների պատերազմ», «Մի հրեայի օրագիր», «Նրանց պայքարը, կամ ինչպես հրեաները տիրեցին աշխարհին» ստեղծագործությունները։
Պատկանում է ծայրահեղ աջակողմյան քաղաքական խմբավորում հանդիսացող Բուլղարիայի ազգային-ռադիկալ կուսակցության անդամ, ոի կողմից առաջադրվել է որպես Սոֆիայի քաղաքապետի թեկնածու։ Այդ պաշտոնն զբաղեցնելու դեպքում պատրաստվում էր «պայքարել հուդայամասոնական մաֆիայի դեմ, որ 1944 թվականի սեպտեմբերի 9-ից Բուլղարիան պահում է իր թաթերում»։ Ստացել է 463 ձայն կամ ընտրողների ձայների ընդհանուր քանակի 0,18 %-ը։
2011 թվականին Էմիլ Անտոնովի դեմ դատական գործ է հարուցվել ազգամիջյան բախումներ հրահրելու մեղադրանքով, ինչը կապված էր նրա «Նացիոնալ-սոցիալիազմի հիմունքները» գրքի հրատարակության հետ։


== Գրքեր ==
2009 թվականի նոյեմբերին Էմիլ Անտոնովն արդեն հեղինակ էր 14 գրքերի, այդ թվում.

Антонов Е. Аз, Бенито Мусолини. — Лаков Прес, 2000. — 124 с. — ISBN 9544830456
Антонов Е. Войната на расите, културите и антикултурите. — Лаков Прес, 2002. — 102 с. — ISBN 954-483-060-Х
Антонов Е. Дневникът на един евреин. — Лаков Прес, 2000. — 199 с. — ISBN 954-483-042-1
«Как ционистите убиха Сталин» (2001)
«Краят на света или новият глобален ред на Третия Израел» (1999)
«Основи на националсоциализма»
«„Тяхната борба“ или как евреите завладяха света» (2001)
«Тайните на Юда» (2000)


== Ծանոթագրություններ ==


== Արտաքին հղումներ ==
«Национална телевизия СКАТ» (բուլղարերեն)։ skat.bg։ Արխիվացված օրիգինալից 2013-02-14-ին։ Վերցված է 2013-2-6
Սերիզի

Սերիզի (ֆր.՝ Cerizy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02149:


== Բնակչություն2010 թվականի տվյալներով՝ համայնքի բնակչությունը կազմում է 58 մարդ։ ==


== Տնտեսություն2010 թվականին համայնքի 27 աշխատունակ (15-64 տարեկան) բնակիչներից 30-ը տնտեսապես ակտիվ էին, 7-ը՝ ոչ ակտիվ (ակտիվության ցուցանիշը կազմել է 81,1%, 1999 թվականին եղել է 78,8%)։ 30 տնտեսապես ակտիվ բնակիչներից աշխատում էին 25-ը (11 տղամարդ և 14 կին), գործազուրկ էին 5 մարդ (4 տղամարդ և 1կին)։ 7 տնտեսապես ոչ ակտիվ բնակիչներից 2 ը եղել են աշակերտներ կամ ուսանողներ, 2-ը՝ թոշակառուներ, 3-ը տնտեսապես ոչ ակտիվ էին այլ պատճ առներով։ ==


== Տես նաևՖրանսիայի շրջանների ցանկ ==


== Ծանոթագրություններ ==


== Արտաքին հղումներՎիճակագրության ազգային ինստիտուտ, Սերիզի (ֆր.) ==
Հրանտ Մանվելյան

Անվան այլ կիրառումների համար տե՛ս՝ Մանվելյան (այլ կիրառումներ)Հրանտ Լևոնի Մանվելյան (փետրվարի 3 (16), 1907, Ալեքսանդրապոլ (այժմ՝ Գյումրի) - 14 փետրվարի, 1995, Երևան), հայ խորհրդային ռեժիսոր և դերասան։ ՀԽՍՀ արվեստի վաստակավոր գործիչ (1960)։


== Կենսագրություն ==
1953 թվականին ավարտել է Մոսկվայի Լունաչարսկու անվան թատերական ինստիտուտի ռեժիսորական ֆակուլտետը։ 1931-1963 թվականներին աշխատել է Գյումրիի, Կիրովականի, Սուխումի քաղաքային, Հոկտեմբերյանի, Դիլիջանի, Նոյեմբերյանի, Էջմիածնի, Արթիկի, Արտաշատի, Կամոյի և այլ շրջանային թատրոններում։ 1963 թվականից աշխատել է Արտաշատի շրջանային թատրոնում։ Լավագույն դերերից են՝ Սուրեն (Շիրվանզադեի «Պատվի համար»), Շմազա (Ալեքսանդր Օստրովսկու «Անմեղ մեղավորներ»), Արթուր («Բոռը», ըստ Վոյնիչի), բեմադրություններից (շուրջ 250)՝ Մ. Գորկու «Վերջինները», Գոգոլի «Ռևիզորը», Վոյնիչի «Բոռը»։


== Արտաքին հղումներ ==
Հրանտ Մանվելյան
Հրանտ Մանվելյան Archived 2016-03-12 at the Wayback Machine.
Եվրոպայի չեմպիոնների գավաթի եզրափակիչ 1968

1968 Եվրոպական գավաթի եզրափակիչ, Եվրոպական գավաթի 13-րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը 4-1 հաշվով՝ «Բենֆիկային»։ Խաղը կայացել է Ուեմբլի մարզադաշոում, Լոնդոն, Անգլիա։ Խաղի մրցավարն էր Կոնցետտո Լո Բելլոն (Իտալիա)։
Christmas Lights

«Christmas Lights» (թարգմ․՝ «Սուրբծննդյան լույսեր»), բրիտանական Coldplay խմբի երգը, որը թողարկվել է 2010 թվականի դեկտեմբերի 1-ին որպես ոչ ալբոմային թվային սինգլ։ Սկզբում նախատեսվել է հինգերորդ ստուդիական ալբոմի համար, սակայն ավելի ուշ հայտարարվել է, որ երգը չի համապատասխանում նրա հայեցակարգին։ Շապիկի հեղինակը Փոլ Մացուոկան է։


== Թողարկում ==
Սինգլի թողարկման ամսաթիվը հայտարարվել Է Coldplay-ի պաշտոնական կայքում 2010 թվականի նոյեմբերի 24-ին։ Րոպեներով և վայրկյաններով հաշվարկը մինչև դեկտեմբերի 1-ը հայտնվել է պաշտոնական կայքի գլխավոր էջում և սկսվել է Գրինվիչի ժամանակով երեկոյան ժամը 8-ին։
Coldplay-ը iTunes Ping-ում թողարկել է երեք կապված տեսանյութ (երգի երաժշտական տեսահոլովակի կտորներ) և ևս մեկը՝ իր պաշտոնական կայքում, որոնքը հավաքելով կարելի էր դիտել ամբողջ տեսահոլովակը։
Պաշտոնական թողարկումը կայացել է դեկտեմբերի 1-ին iTunes Store-ում։ Ռելիզից հետո կոլեկտիվը երգով հանդես է եկել տարբեր տոներին, որոնք նվիրված են Սուրբ ծնունդին։ Ամենավառը և գլխավորը կարելի է համարել ելույթը Top of the Pops-ում։


== Երգացանկ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Տեղեկություն սինգլի մասին և երգի տեքստը Coldplay խմբի պաշտոնական կայքում(անգլ.)
Ֆուտբոլային լիգայի գավաթի եզրափակիչ 1996

Ֆուտբոլային լիգայի գավաթի եզրափակիչ 1996, Ֆուտբոլային լիգայի գավաթի 36-րդ խաղարկությունն է, որում հաղթեց «Աստոն Վիլլա» ֆուտբոլային ակումբը 3-0 հաշվով՝ «Լիդս Յունայթեդին»։ Խաղը կայացավ Լոնդոնի Ուեմբլի մարզադաշտում։
Վիտրե (Ալյեի գավառ)

Վիտրե (ֆր.՝ Vitray), համայնք Ֆրանսիայում՝ Օվերն երկրամասի Ալյեի գավառում։ Մտնում է Սերիյի կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03318։


== Բնակչություն ==
Համայնքի բնակչությունը 2008 թվականին կազմում էր 122 մարդ։


== Տնտեսություն ==
2007 թվականի տվյալներով 71 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 21-ը անգործունակ (ակտիվության ցուցանիշը 70,4 %, 1999 թվականին եղել է՝ 66,2 %)։ 50 աշխատունակ բնակիչներից 44-ը աշխատում էին (24 տղամարդ և 20 կին), անաշխատանք էին 6-ը (2 տղամարդ և 4 կին)։ 21 անգործունակ մարդկանցից 4-ը աշակերտներ կամ ուսանողներ են, 10-ը թոշակառու, 7-ը անաշխատունակ էին այլ պատճառներով։


== Տեսարժան վայրեր ==
Սենտ Էլուա եկեղեցի՝ XII և XVII դարեր
Տրոնսե անտառ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վիտրե» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-15 
«Վիտրե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ալեքսանդրովկա (գյուղ, Սմոլենսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմել է 167 մարդ։
Ալեքսանդրովկան գտնվում է շրջանի արևմտյան մասում՝ Սմոլենսկից 2 կմ հարավ-արևմուտք, A141 Օրյոլ-Վիտեբսկ մայրուղուց 3 կմ հյուսիս, Յասեննայա գետի ափին։ Գյուղից 3 կմ հյուսիս Սմոլենսկ-Վիտեբսկ գծի վրա գտնվում է Դաչնայա-1 երկաթուղային կայարանը։


== Պատմություն ==
Մինչ Հայրենական մեծ պատերազմը Ալեքսանդրովկայում ստեղծվել է Օկտյաբր գնչուների պետական գյուղ, որը բազմիցս մասնակցել է Համամիութենական գյուղատնտեսական ցուցահանդեսներին։ Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։ 
Օկուպացիայի ժամանակ նացիստները գնդակահարել են 180 գնչուների։ Գյուղի մոտ հայտնաբերվել է հին ռուսական մեծ բնակավայր, որը կապված է հին ռուսական Յասենսկի գյուղի հետ և հիշատակվում է արքայազն Ռոստիսլավ Մստիսլավիչի կանոնադրության մեջ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(767) Բոնդիա

(767) Բոնդիա (անգլ.՝ Bondia), աստերոիդ աստերոիդների հիմնական գոտում։ Հայտնաբերվել է 1913 թվականի սեպտեմբերի 23-ին Ջոել Մետկալֆի կողմից Վինչեստերում։
Միջին հեռավորությունը Արեգակից կազմում է 3,124627 ա. մ., առավելագույնը մոտենում է 2,5777 ա. մ. հեռավորության վրա և հեռանում 3,6716 ա. մ.։ Արեգակի շուրջ մեկ ամբողջական պտույտ է կատարում 2017,42 երկրային օրվա ընթացքում, իր ուղեծրով շարժվելով միջինում 0,178446 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։
Բոնդիա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(767) Բոնդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օյար Վացիետիս

Օյար Վացիետիս (լատիշ․՝ Ojārs Vācietis, նոյեմբերի 13, 1933(1933-11-13)[…], Trapene Parish, Լատվիա - նոյեմբերի 28, 1983(1983-11-28), Ռիգա, Լատվիական ԽՍՀ, ԽՍՀՄ), լատվիացի բանաստեղծ։ Լատվիայի ԽՍՀ ժողովրդական գրող (1977)։
Գրող, թարգմանիչ Լյուդմիլա Ազարովայի (1935-2012) ամուսինը։


== Կենսագրություն ==
Օյար Վացիետիսը ծնվել է 1933 թվականին ծառայող Օտո Վացիետիսի ընտանիքում։ Սովորել է Տրապենեի միջնակարգ դպրոցում, այնուհետև՝ Գաույիենայում։ 1949 թվականին՝ դեռևս դպրոցական տարիներին տպագրվել է նրա առաջին բանաստեղծական ծողովածուն («Տրակտորիստ»)։ 1952-1957 թվականներին սովորել է Լատվիայի համալսարանի բանասիրության ֆակուլտետում։ 1958 թվականից աշխատել է տարբեր թերթերում և ամսագրերում (Literatūra un Māksla, Liesma, Draugs), Ռիգայի կինոստուդիայում։ 1960-ական թվականներին իր բանաստեղծություններում նա հարցականի տակ է դրել խորհրդային շատ դոգմաներ, և 1960-1966 թվականներին նրան արգելել են հրապարակել գրքեր։ Այդ ժամանակաշրջանի նրա շատ գործեր առաջին անգամ տպագրվել են Երգող հեղափոխությունից հետո։
Բազմաթիվ բանաստեղծական ժողովածուների հեղինակ է, որոնք թարգմանաբար հրատարակվել են ռուսերեն, ուկրաիներեն, լիտվերեն, վրացերեն, անգլերեն, բուլղարերեն, լեհերեն, գերմաներեն: 1956 թվականին լույս է տեսել նրա «Երկար ճամփաների քամին» (լատիշերեն՝ Tālu ceļu vējš) ժողովածուն, որին հաջորդել են 17 բանաստեղծական ժողովածուներ, այդ թվում 6 մանկական ժողովածու։ 1959 թվականին լույս է տեսել Վացիետիսի «Այն օրերի աչքերով» վիպակը՝ տասնվեցամյա լատիշ դպրոցականի օրագիրը։ «Շնչառություն» (Elpa, 1966) ժողովածուի համար արժանացել է ԼԽՍՀ պետական մրցանակի (1967)։ Ռուսերենից թարգմանել է «Վարպետն ու Մարգարիտան» վեպը։ ՍՄԿԿ անդամ 1966 թվականից:


== Պարգևներ, մրցանակներ ==
Լատվիայի ԽՍՀ պետական մրցանակ, 1967
Լատվիայի ԽՍՀ ժողովրդական գրող, 1977


== Մահը ==
Մահացել է 1983 թվականի նոյեմբերի 28, Ռիգայում։ Թաղված է Ցարնիկավա գերեզմանատանը։


== Հիշատակ ==
Ռիգայում գործում է Օյար Վացիետիսի անվան թանգարան համանուն փողոցում:


== Ծանոթագրություններ ==


== Արտաքին հղումներ ==
Օյար Վացիետիսի կենսագրությունը սովետական մեծ հանրագիտարանում
Сборник «Свяжем хвосты»
Стихотворение «Старая записная книжка» Роберта Рождественского, в котором упоминается Вациетис
Կուրգան (այլ կիրառումներ)

Կուրգան, կարող է վերաբերել՝

Կուրգան, դամբարանաբլուր


== Ուկրաինայի բնակավայրեր ==
Կուրգան - գյուղ, Ուկրաինայի Սումիի մարզի Լեբեդինի շրջանում
Կուրգան - գյուղ, Ուկրաինայի Սումիի մարզի Սերեդինա-Բուդայի շրջանում


== Ռուսաստանի բնակավայրեր ==
Կուրգան - գյուղ Ռուսաստանի Ալթայի երկրամասի Բլագովեշչենկայի շրջանի կազմում։
Կուրգան - գյուղ Ռուսաստանի Սմոլենսկի մարզի Կրասնինսկի շրջանի կազմում։
Թըրք Վեն Լեյք

Թըրք Վեն Լեյք (անգլ.՝ Turk Van Lake, իսկական անունը՝ Վանիկ Ռուբենի Հովսեփյան), (հունիսի 15, 1918, Բոստոն - սեպտեմբերի 1, 2002), հայազգի ամերիկացի կոմպոզիտոր, գործիքավորող և ջազային կիթառիստ։
Վանիկ Հովսեփյանը ծնվել է Բոստոնում (Մասսաչուսեթս), Թուրքիայից փախստական հայկական ընտանիքում։ Ընտանիքով տեղափոխվում է Նյու Յորք, որտեղ երաժշտական կրթություն է ստանում Տոտենվիլի բարձրագույն դպրոցում, որտեղ Օտտո Սեզանի ղեկավարությամբ հարմոնիա է ուսումնասիրում։ Հետո ավարտում է կոնսերվատորիան։ Ավարտելուց հետո հետաքրքրվում է ջազով։ Ջազային երաժշտի կարիերան սկսում է Չիք Ուեբի նվագախմբում։ Նվագում է կիթառ, 19 տարեկանում կատարվում է նրա գործիքավորած երաժշտությունը։ 1940-ական թվականներին նվագում է բազմաթիվ ջազ խմբերում։ 1954 թվականին ստեղծում է իր ջազ-քառյակը։ Նրա գործիքավորումները կատարում էին Քաունթ Բեյսին, Լայոնել Հեմփթընը և Բենի Գուդմանը։ Նվագել է Չառլի Բարնեթի, Լայոնել Համփթընի, Բադի Ռիչի, Սառա Վոգանի հետ և Գուդմանի հանրահայտ նվագախմբում։
Մինչև 1993 թվականը Վանիկ Հովսեփյանը դասավանդել է Սթեյթն Այլանդի քոլեջում (անգլ.՝ College of Staten Island)։ Մի շարք գրքերի հեղինակ է եղել, երաժշտական «Մետրոնոմ» ամսագրում հոդվածների շարքի հեղինակ էր, որտեղ գրում էր ջազում կիթառի դերի մասին։ Ստեղծագործել է դասական ոճում, իր իսկական անունով։
Մահացել է 2002 թվականի սեպտեմբերի 1-ին Նյու Յորքի Սթեյթըն Այլանդ ծերանոցում (անգլ.՝ Staten Island nursing home)։


== Ծանոթագրություններ ==
Տանկի դե Արկա

Տանկի դե Արկա (պորտ.՝ Tanque d'Arca), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Պալմեյրա դուզ Ինդիուսի գավառի կազմի մեջ։
Կարափունար (այլ կիրառումներ)

Կարափունար, կարող է վերաբերել՝

Կարափունար - գյուղ Արևմտյան Հայաստանում, Բիթլիսի վիլայեթի Գենջի գավառակում
Կարափունար - գյուղ Արևմտյան Հայաստանում, Խարբերդի վիլայեթի Մալաթիայի գավառում
Կարափունար - գյուղ Արևմտյան Հայաստանում, Կիլիկիայի Ուրֆայի նահանգում
Յարեմչե

Յարեմչե (ուկրաիներեն՝ Яремче), քաղաք Ուկրաինայի Իվանո-Ֆրանկովսկի մարզի Յարեմչեի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Յապունջա։ Հիմնադրվել է 1787 թվականին։
2012 թվականի տվյալներով Յարեմչե քաղաքում բնակվում էր 22 597 մարդ։ Բնակավայրը զբաղեցնում է 114 կմ² տարածք։ Բնակչության խտությունը կազմում էր 66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Առաջին համաշխարհային պատերազմի հերոսների հուշարձան (Պուշկին)

Առաջին համաշխարհային պատերազմի հերոսների հուշարձան (ռուս.՝ Памятник героям Первой мировой войны), հուշարձան՝ նվիրված Առաջին համաշխարհային պատերազմի տարիներին զոհված ռուս զինվորներին։ Գտնվում է Սանկտ Պետերբուրգի Պուշկինի շրջանի Պուշկին քաղաքի Կազանսկոե գերեզմանատնից ոչ հեռու։ Տեղադրվել է պատերազմի ավարտի 90-ամյա տարելիցին։


== Պատմություն ==
Հուշարձանը կառուցվել է Սանկտ Պետերբուրգի բնակիչների և ադմինիստրացիայի նախաձեռնությամբ Առաջին համաշխարհային պատերազմի հերոսների խորհրդային տարիներին ավերված եղբայրական գերեզմանի տեղում։ 1918 թվականին հազարավոր մարդիկ են թաղվել Ցարսկոյե Սելոյի գյուղական գերեզմանատանը։ Խորհրդային տարիներին ժամանակավոր փայտե եկեղեցին ապամոնտաժվել է, զինվորների գերեզմանները դարձել են խոտածածկ, և 1934 թվականին միայն տեղագրական գծահանման միջոցով է որոշվել եղբայրական գերեզմանի պատմական սահմանները։
Ներկայումս այս ռազմական գերեզմանոցը կոչվել է «1914-1918 թթ. Առաջին համաշխարհային պատերազմում զոհված ռուս զինվորների Ցարսկոյե Սելոյի եղբայրական գերեզմանոց»։


== Գեղարվեստական առանձնահատկություններ ==
Ցածր պատվանդանի վրա մոխրագույն գրանիտից յոթ մետր բարձրությամբ ստելան ավարտվում է ուղղափառ խաչով։ Հուշարձանի ճակատային մասում կա  գրություն. «Առաջին համաշխարհային պատերազմում ընկած հերոսների հիշատակին։ 1914-1915-1916-1917-1918»։ Հուշարձանի հեղինակներն են սանկտպետերբուրգցի ռազմական ճարտարապետներ և նկարիչներ՝ գլխավոր ճարտարապետ, Լենինգրադի ռազմական շրջանի հրամանատարի խորհրդական Վ. Ֆիլիպով, ճարտարապետներ` Վ. Մուխին և Մ. Բունին, ճարտարապետության թեկնածու Յու. Զատիկին։


== Ծանոթագրություններ ==


== Արտաքին հղումներ ==
В Пушкине прошла церемония памяти героев Первой мировой войны
Памятник на Викимапиа
Միյոտա

Միյոտա (ճապ.՝  御代田町  'Միյոտա-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 58,78 կմ², բնակչությունը՝ 15 107 մարդ, իսկ խտությունը 257,01 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Կոմորո, Սակու քաղաքների, Կարուիձավա ավանի և Ցումագոի գյուղի հետ։


== Բնակչություն ==
Բնակչությունը կազմում է 15 107 մարդ (2014 թվականի օգոստոսի 1), խտություն - 257,01 մարդ/կմ²։


== Սիմվոլիզմ ==
Ավանի ծառը համարվում է Taxus cuspidáta-ն, ծաղիկը՝ Lilium auratum-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Բարաշբատ

Բարաշբատ, լեռ Ադրբեջանում, Գանձակի լեռնահամակարգում, Սուրբ Վանք լեռնաճյուղում, նրա միջին մասում, Գանձակից մոտ 32 կմ հյուսիս-արևելք։ Լանջերն անտառապատ են, հարուստ է սառնորակ աղբյուրներով։


== Ծանոթագրություններ ==
Սոկոլովկա (այլ կիրառումներ)

Սոկոլովկա, կարող է վերաբերել՝

Սոկոլովկա - ավան, Ուկրաինայի Վիննիցայի մարզի Պոգրեբիշչեի շրջանում
Սոկոլովկա - գյուղ, Ուկրաինայի Զապորոժիեի մարզի Վոլնյանսկի շրջանում
Սոկոլովկա - գյուղ, Ուկրաինայի Խարկովի մարզի Բալակլեյայի շրջանում
Սոկոլովկա - գյուղ, Ուկրաինայի Խմելնիցկիի մարզի Յարմոլինի շրջանում
Սոկոլովկա - գյուղ, Ուկրաինայի Խմելնիցկիի մարզի Նովոուշիցկի շրջանում
Սոկոլովկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Սոկոլովկա - գյուղ, Ուկրաինայի Նիկոլաևի մարզի Բրատսկոեի շրջանում
Սոկոլովկա - գյուղ, Ուկրաինայի Նիկոլաևի մարզի Պերվոմայսկի շրջանում
Սոկոլովկա - գյուղ, Ուկրաինայի Չեռնիգովի մարզի Բոբրովիցայի շրջանում
Սոկոլովկա - գյուղ, Ուկրաինայի Վիննիցայի մարզի Լիտինկայի շրջանում
Սոկոլովկա - գյուղ, Ուկրաինայի Վիննիցայի մարզի Կռիժոպոլի շրջանում
Հովհաննես Աճեմյան (երգիչ)

Անվան այլ կիրառումների համար տե՛ս՝ Հովհաննես Աճեմյան (այլ կիրառումներ)Հովհաննես Աճեմյան (հունվարի 11, 1840(1840-01-11), Ստամբուլ, Օսմանյան կայսրություն - հունիսի 7, 1895(1895-06-07), Ստամբուլ, Օսմանյան կայսրություն), հայ երգիչ, առաջին պրոֆեսիոնալ երգիչներից մեկը արևմտահայ իրականության մեջ։


== Կենսագրություն ==
Ծնվել է Կ. Պոլսում։ Նախնական կրթությունն ստացել է ծննդավայրում, ապա շարունակել ուսումը ֆրանսիական դպրոցում։ 1870-ականներից մասնակցել է Կ. Պոլսի օպերետային խմբերի ներկայացումներին որպես տենոր երգիչ։ Եղել է հայ երաժշտական թատրոնի հիմնադիրներից, մեծ հաջողությամբ հանդես գալով հատկապես Տիգրան Չուխաջյանի օպերետներում։ Եվրոպական մամուլում բազմաթիվ հոդվածներ է տպագրել թատրոնի մասին։ Եղել է ֆրանսիական թերթերի թատերական քննադատ, խմբագրել է «Ֆար դյու Բոսֆոր» պարբերականը։ Գրել է «Արիֆ» օպերետի լիբրետոն։ Հոր աղա» դերակատարումներով (1875)։ Երաժշտագիտական հոդվածներով աշխատակցել է Կ.Պոլսի հայ և ֆրանսիական մամուլին։ Խմբագրել է «Ֆար դյու Բոսփոր» («Phare du Bosphore») ֆրանսերեն թերթը, որ լույս է տեսել Կ.Պոլսում։
1880-ական թվականներին թողել է բեմը։


== Գրականություն ==
Ստեփանյան Գ., Ուրվագիծ արևմտահայ թատրոնի պատմության, հ. 2, Ե., 1969։


== Ծանոթագրություններ ==
Դռլոններ

Դռլոններ (լատ.՝ Pterocletidae), դռլոնանմանների կարգի թռչունների ընտանիք։ Հայտնի է 16, Հայաստանում՝ 2 տեսակ՝ սևափոր դռլոն և սպիտակափոր դռլոն։
Անապատային և կիսաանապատային տեսակներ են։ Ունեն այդ տարածքին հատուկ դալուկ գունավորում։ Ծարավը հագեցնելու համար խմբերով այցելում են փոքր աղբյուրներ և անձրևաջրերից լճացած փոսուտներ։ Ձագերին ջուր են բերում կտուցով։ Որոշ տեսակներ ջուրը բերում են ոչ միայն բերանով, այլ նաև մարմնի փետուրների միջանկյալ տարածություններում հավաքած։
Պինչո

Պինչո (իսպ.՝ pincho, բասկ.՝ pintxo), փոքր սենդվիչ, համարվում է թեթև սնունդ և տրվում է հիմնականում իսպանական բարերում գարեջրի կամ կարմիր գինու հետ միասին։ Պինչո պատրաստելը երկար ժամանակ է պահանջում, բացի այդ այն չի հանդիսանում էժան նախուտեստ։ Շատ հաճախ նախուտեստը պինչոյով տրվում է օրվա տարբեր ժամերին։ Պինչոյից օգտվելու համար Իսպանիայի մի քանի շրջաններում ընդունված է ինքնուրույն վերցնել ուտեստը, զգուշացնել և տվյալ չափաբաժնի համար վճարել մատուցողներին։


== Անվան ծագում ==
Պինչո անունը գալիս է իսպաներեն շամփուր բառից։ Պինչոյի հայրենիքը Սան Սեբաստիան քաղաքն է։ Այն տալիս է նաև Ռիխոյի, Նավարրիի բարերում, ինչպես նաև Բուրգոսի որոշ նահանգներում։ 
Մեծ քաղաքներում, օրինակ՝ Վիկտորիայում և Բիլբաոյում պարբերաբար կազմակերպվում են մրցույթներ «Քաղաքի ամենալավ պինչոն» խորագրով։


== Պատկերասրահ ==

		
		
		
		
		
		


== Տես նաև ==
Տապաս (կերակրատեսակ)
Կանապե (ուտեստ)


== Արտաքին հղումներ ==
Պինչոյի մասին (իսպ.) (անգլ.) (բասկ.)
Որոտ թագավորը

«Որոտ թագավորը», Հովհաննես Թումանյանի հեքիաթներից։


== Պատմություն ==
Հեքիաթն առաջին անգամ տպագրվել է 1913 թվականին «Հասկեր» մանկական ամսագրի № 9-ում (էջ 243-246) և № 10-ում (էջ 273-276)՝ «Իտալական հեքիաթ» ենթավերնագրով՝ ռուսերեն թարգմանությամբ ու Հովհաննես Թումանյան ստորագրությամբ, այնուհետև՝ 1916 թվականին Թիֆլիսում լույս տեսած Հովհաննես Թումանյանի «Օտար հեքիաթներ» գրքում (պրակ 1, էջ 21-31)։ Ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 251-257)։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Օտար հեքիաթներ» գրքից։


== Ծանոթագրություններ ==
Կարո Քահքեջյան

Կարապետ (Կարո) Քահքեջյան (մականունը՝ Սպիտակ Արջ, Մաղավուզի Կարո, մարտի 24, 1962 թ. Հալեպ - հունիսի 26, 1993 թ. «Պուշկենյալ» բարձունք, Մարտակերտի շրջան), սիրիահայ ազատամարտիկ, Խաչակիրներ կամավորական ջոկատի հիմնադիր-հրամանատար։


== Կենսագրություն ==
Ծնվել է Սիրիայի Հալեպ քաղաքում։ 1978 թվականին տեղափոխվել է Գերմանիա, սովորել ճարտարապետություն Ֆրանկֆուրտի ճարտարագիտական համալսարանի մեխանիկամեքենաշինական ֆակուլտետում։ Ապա հաստատվել է Կալիֆոռնիայի Ֆրեզնո քաղաքում։ Լիբանանում ապրած տարիներին մասնակցել է Բեյրութի հայկական թաղամասի ինքնապաշտպանական մարտերին։
1988 թվականի Սպիտակի երկրաշարժի ժամանակ եկել է Հայաստան օգնելու նպատակով։ Շահե Ա. Աճեմյանի հետ կազմել է Խաչակիրներ ջոկատը։ 1991-1993 թվականներին մասնակցել է Հայաստանի Արարատի, Տավուշի, Արցախի Ասկերանի, Մարտակերտի, Քարվաճառի շրջանների, Բերդաձորի ենթաշրջանի ինքնապաշտպանական և ազատագրական մարտերին։ «Պուշկենյալ» բարձունքի ազատագրման ժամանակ՝ մինչև հիմնական ուժերի հարձակումը, իր ջոկատով մարտնչել է հակառակորդի գերակշռող ուժերի դեմ, պահպանել բարձունքը և մարտում զոհվել։
Նրա աճյունը ամփոփված է Եռաբլուրում, որտեղ կանգնեցված է նրա հուշարձանը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վիետ Տան Նգուեն

Վիետ Տան Նգուեն (անգլ.՝ Viet Thanh Nguyen, մարտի 13, 1971(1971-03-13), Buôn Ma Thuột, Վիետնամ և Վիետնամ), վիետնամական ծագումով ամերիկացի ժամանակակից գրող, Պուլիտցերյան մրցանակի դափնեկիր «Գեղարվեստական արձակ» անվանակարգում, Հարավային Կալիֆոռնիայի համալսարանի պրոֆեսոր, Արվեստների և գիտությունների ամերիկյան ակադեմիայի անդամ (2018 թվականից), Մըք-Արթուր կրթաթոշակի շահառու (2017 թ,)։ Նրա առաջին իսկ վեպը՝ «Համակրողը» (The Sympathizer), 2016 թվականին շահել է ոչ միայն Պուլիտցերյան մրցանակ, այլ նաև մի ամբողջ շարք այլ մրցանակներ, այդ թվում՝ Էդգար Ալան Պոյի անվան մրցանակ, Խաղաղության դեյտոնյան գրկան մրցանակ, Գեղարվեստական գրականության կենտրոնի մրցանակ «Առաջին վեպ» անվանակարգում, Ամերիկյան գրադարանների ընկերակցության կողմից՝ Քարնեգի մեդալ՝ գեղարվեստական գրականության ասպարեզում գերազանցության համար, Edgar մրցանակ՝ «Ամերիկացի հեղինակի լավագույն առաջին վեպ» անվանակարգում՝ Mystery Writers of America-ի կողմից, Ասիա-ամերիկյան խաղաղօվկիանոսյան գրադարանների ընկերակցության մրցանակ՝ «Գեղարվեստական գրականություն» անվանակարգում։ Բացի այդ, «Համակրողը» վեպը տարվա գիրք է ճանաչվել «Նյու Յորք թայմս»-ի, «Ուոլ սթրիթ ջորնալ»-ի, «Գարդիան»-ի, Slate.com-ի, Amazon.com-ի և «Վաշինգտոն փոսթ»-ի տարբերակներով։
Վիետ Տան Նգուենը հեղինակել է վիետնամական պատերազմի իրադարձությունների մասին պատմող «Nothing Ever Dies: Vietnam and the Memory of War» փաստավավերագրական վեպը, ինչպես նաև բազմաթիվ պատմվածքներ, էսսեներ։
Գրական և դասախոսական աշխատանքներից զատ՝ նա զբաղվում է ժուռնալիստիկայով. «Լոս Անջելես թայմս»-ի մշակութային քննադատն է։


== Կենսագրություն ==
Վիետ Տան Նգուենը ծնվել է 1971 թվականի մարտի 13-ին, Վիետնամի Հանրապետության Բուոնմետհոուտ քաղաքում։ Նրա ծնողները 1954 թվականին Վիետնամի Դեմոկրատական Հանրապետությունից  արտագաղթել են հարավ՝ Վիետնամի Հանրապետություն։
1975 թվականին, այն բանից հետո, երբ կոմունիստները գրավել են Սայգոն քաղաքը, նրանք ընտանիքով տեղափոխվել են Ամերիկայի Միացյալ Նահանգներ։ Սկզբում ապրել են վիետնամցի փախստականների ճամբարում, որ գտնվում էր Ֆորտ Ինդիանթաունում, 1978 թվականին տեղափոխվել են Փենսիլվանիայի նահանգի Հարրիսբերգ, այնուհետև՝ Կալիֆոռնիայի նահանգի Սան Խոսե քաղաքը, որտեղ Նգուենը նախ սովորել է Սուրբ Պատրիկի անվան դպրոցում, ապա՝ Բելլարմինի քոլեջում։
1992 թվականին նա արվեստների բակալավրի որակավորումով ավարտել է Կալիֆոռնիայի համալսարանը Բերքլիում, 1997-ի մայիսին պաշտպանել ատենախոսություն ու ստացել փիլիսոփայության դոկտորի գիտական աստիճան։ Այդ նույն տարում տեղափոխվել է Լոս Անջելես և աշխատանքի անցել Հարավային Կալիֆոռնիայի համալսարանում։


== Ծանոթագրություններ ==


== Արտաքին հղումներ ==
http://vietnguyen.info Պաշտոնական կայքէջը. պաշտոնական կայք (անգլ.)
[https://www.bookclub.ua/ukr/read/viet_thanh_nguyen/ Վիետ Տան Նգուենը «Գրքի ակումբ»-ի («Ընտանեկան ժամանցի ակումբ»-ի) կայքում
Վիետ Տան Նգուենը «Հարավային Կալիֆոռնիայի համալսարան]» կայքում(անգլ.)
Վիետ Տան Նգուեն. մատենագրություն(անգլ.)
Viet Thanh Nguyen comes out for Palestinian rights
Պարեն (գետ)

Անվան այլ կիրառումների համար տե՛ս՝ Պարեն (այլ կիրառումներ)Պարեն (ռուս.՝ Паре́нь), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը 310 կմ է։ Ավազանի տարածքը՝ 13200 կմ2։ Հոսում է Պեժենսկիի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը-19100000112120000053358


== Ծանոթագրություններ ==
Ալեքսանդրովկա (գյուղ, Բուրինի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Սումիի մարզի Բուրինի շրջանում։ Հիմնադրվել է 17-րդ դարում։
ՈւՎՏԿՕԴ կոդը՝ 5920980401: 2001 թվականի տվյալներով Ալեքսանդրովկա գյուղում բնակվում էր 533 մարդ։
Համարվում է Ալեքսանդրովսկի գյուղսովետի վարչական կենտրոնը, որի մեջ չեն մտնում այլ բնակավայրեր։


== Աշխարհագրական դիրք ==
Ալեքսանդրովկա գյուղը գտնվում է Բուրին քաղաքից 5 կմ հեռավորության վրա։ Գյուղը կից ունի մեծ դաշտ, որտեղ առկա է ոռոգման համակարգ։ Գյուղի տարածքով է անցնում ամբարտակով ցամաքող գետակը։ Գյուղից 2 կմ հեռավորության վրա անցնում է երկաթուղային գիծը, որի մոտակա կայարանը Ստեպանովկան է (3 կմ)։


== Անվան ծագումնաբանություն ==
Ուկրաինայի տարածքում գոյություն ունի Ալեքսանդրովկա տեղանվամբ 110 բնակավայր։


== Պատմություն ==
Գյուղը հիմնադրվել է XVII դարի երկրորդ կեսին։


== Տնտեսություն ==
Գյուղում գործում է խոզա-ապրանքային ֆերմա։


== Սոցիալական ոլորտի օբյեկտներ ==
Գյուղում գործում է մանկապարտեզ և դպրոց։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
3 (ալբոմ)

Անվան այլ կիրառումների համար տե՛ս՝ 3 (այլ կիրառումներ)3 (ալբոմ), Soulfly խմբի թվով երրորդ ստուդիական ալբոմը։ Դուրս է եկել 2002 թվականի հունիսի 25-ին, Roadrunner Records-ում։ Ալբոմի անունը երբեմն գրում են հռոմեական թվերով՝ III։ Ալբոմը վաճառվել է 195,000 պատճենով։
Բոլոր երգերը գրել է Max Cavalera-ը, բացի «One Nation» (Sacred Reich), «Call to Arms», «Sangue De Bairro» (Chico Science и Nacao Zumbi) երգերից։
Տրեկ '09-11-01' (լռության րոպեն) նվիրված է 2001 թվականի սեպտեմբերի 11-ի ահաբեկչական հարձակումների զոհերին։


=== Ստանդարտ հրապարակում ===


== Դիրքը աղյուսակում ==
Billboard 200 գրավել են 46 հորիզոնականը։


== Ձայնագրման մասնակիցներ ==
(Max Cavalera) - Կիթառ, միջոցառումներ, վոկալ, լուսանկարչություն, դիզայն
(Jackson Bandeira) - կիթառ
(Mike Doling) - կիթառ
(Roy Mayorga) - հարվածային գործիքներ
(Marcello D. Rapp) - բաս


=== Այլ մասնակիցներ ===
Isabel Adelman - վոկալ
Wiley Arnett - կիթառ
Gloria Cavalera - համակարգում
Ritchie Cavalera - վոկալ, Chant
Matthew Clark - Chant
Susan Clark - Chant
Monte Conner - A&R
Michael Cook - Chant
Otto D’Agnolo -ստեղնաշարեր, հնչյուններ
Mickey Doling - կիթառ,
Kevin Estrada - լուսանկարիչ
Neville Garrick -դիզայն
Greg Hall - հարվածային գործիքներ(«One Nation»)
Anthony Kilhoffer - օգնական
Glen LaFerman - լուսանկարիչ
Jose Angel Navarro - Chant
John Naylor - ծրագրավորող
Meia Noite - պայմանավորվածություն


== Արտաքին հղումներ ==
Երգերի բառերը
ॐ discogs.com


== Ծանոցագրություն ==
Պրիվորոկի

Պրիվորոկի (ուկրաիներեն՝ Привороки), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Պրիվորոկի գյուղում բնակվում էր 1 284 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7301) Մացուիտակաֆումի

(7301) Մացուիտակաֆումի (անգլ.՝ Matsuitakafumi), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 2-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,593745 ա. մ., առավելագույնը մոտենում է 2,0173 ա. մ. հեռավորության վրա և հեռանում 3,1702 ա. մ.։ Արեգակի շուրջ մեկ ամբողջական պտույտ է կատարում 1525,77 երկրային օրվա ընթացքում, իր ուղեծրով շարժվելով միջինում 0,235946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7301) Մացուիտակաֆումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեղեկատվական գործողությունների զորքեր (Ռուսաստան)

Տեղեկատվական գործողությունների զորքերը (ռուս.՝ Войска информационных операций) Ռուսաստանի Դաշնության զինված ուժերի կազմավորում են, որը ենթակա է Ռուսաստանի Դաշնության պաշտպանության նախարարությանը։ Փաստորեն դրանք կիբեռնետիկական պատերազմի կամ կիբեռպատերազմի մղման զորքեր են կամ պարզապես՝ կիբեռզորքեր։


== Ստեղծումը ==
2013 թվականի վերջին Ռուսաստանի պաշտպանության նախարարությունը հայտարարեց կիբեռզորքերի ստեղծման մասին։
2014 թվականի հունվարի 14-ին Ռուսաստանի պաշտպանության նախարար Սերգեյ Շոյգուն հրաման ստորագրեց Ռուսաստանի ԶՈՒ Գլխավոր շտաբի կազմում կիբեռնետիկական հրամանատարության ստեղծման մասին։ Այդ նոր մարմնի հիմնական խնդիրն էր Ռուսաստանի էլեկտրոնային կառավարման համակարգերի մեջ չսանկցիավորված միջամտությունից պաշտպանությունը:.


== Խնդիրները ==
Ռուսաստանի կիբեռզորքերի հիմնական խնդիրներն են հանդիսանում  կիբեռպատերազմի գործողությունների կենտրոնացված վարումը, Ռուսաստանի համակարգչային ցանցերի ղեկավարումը և պաշտպանությունը, Ռուսաստանի ղեկավարման և կապի ռազմական համակարգերի պաշտպանությունը կիբեռահաբեկչությունից և դրանցով անցնող տեղեկատվության հուսալի փակումը հավանական թշնամուց:.
Կիբեռզորքերն իրականացնում են Ռուսաստանի զինված ուժերի կիբեռստորաբաժանումների կողմից անցկացվող ռազմական գործողությունների համադրումը և ինտեգրացիան, Ռուսաստանի պաշտպանության նախարարության կիբեռնետիկական ներուժի փորձաքննությունը և ընդլայնում են նրա գործողությունների հնարավորությունները կիբեռնետիկական տարածությունում։


== Զարգացման մակարդակը ==
Վերլուծաբանների գնահատականներով, կիբեռզորքերի զարգացման մակարդակով Ռուսաստանը աշխարհում գտնվում է առաջին տասնյակում՝ ԱՄՆ-ից, Չինաստանից, Մեծ Բրիտանիայից, Հարավային Կորեայից, Իսրայելից, Գերմանիայից, Նիդերլանդներից, Ֆրանսիայից, Հնդկաստանից հետո։ Ռուսական մասնագետների կարծիքով՝ Ռուսաստանը իր կիբեռզորքերի զարգացման մակարդակով աշխարհում 5-րդ տեղն է գրավում՝ ԱՄՆ-ից, Չինաստանից, Մեծ Բրիտանիայից և Հարավային Կորեայից հետո։


== Տես նաև ==
ԱՄՆ-ի ռազմակիբեռնետիկական գործողություններ
Կիբեռտարածությունում ԱՄՆ-ի պաշտպանության նախարարության ռազմական գործողությունների ռազմավարությունը
ԱՄՆ-ի ծովային հետևակի կորպուսի կիբեռնետիկական հրամանատարություն
ԱՄՆ կիբեռնետիկական հրամանատարություն
Ռադիոէլեկտրոնային հետախուզություն


== Ծանոթագրություն ==


== Հղումներ ==
Шойгу объявил о создании войск информационных операций 
Կաղապար:Ռուսաստանի զինված ուժեր
(9813) Ռոզգայ

(9813) Ռոզգայ (անգլ.՝ Rozgaj), աստերոիդ աստերոիդների հիմնական գոտում։ Հայտնաբերվել է 1998 թվականի հոկտեմբերի 13-ին Կորադո Կորոլևիչի կողմից Վիշնյանում։
Միջին հեռավորությունը Արեգակից կազմում է 2,271706 ա. մ., առավելագույնը մոտենում է 1,9835 ա. մ. հեռավորության վրա և հեռանում 2,5599 ա. մ.։ Արեգակի շուրջ մեկ ամբողջական պտույտ է կատարում 1250,62 երկրային օրվա ընթացքում, իր ուղեծրով շարժվելով միջինում 0,287856 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9813) Ռոզգայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոլորակ

Մոլորակ (անգլ.՝ planet, հուն․՝ πλανήτης, այլ ձև՝ հին-հունարեն՝ πλάνης  - «ճանապարհորդ»), երկնային մարմին է, որը պտտվում է ուղեծրով աստղի կամ նրա մնացորդների շուրջ, բավարար զանգվածով, որպեսզի դառնա շրջանաձև սեփական ձգողականության ազդեցության տակ, բայց ոչ բավարար, որպեսզի սկսվի ջերմամիջուկային ռեակցիա, և որը կարողացել է մաքրել իր շրջակայքը պլանետեզեմալներից։
Մոլորակները կարելի է բաժանել երկու հիմնական խմբերի՝ մեծ, ցածր խտություն ունեցող գազային հսկաներ և ավելի փոքր Երկրային խմբի մոլորակներ, որոնք ունեն պինդ մակերևույթ։ Համաձայն Միջազգային աստղագիտական միության սահմանմանը՝ Արեգակնային համակարգում կա 8 մոլորակ։ Նրանք են՝ (Արեգակից ունեցած հեռավորության) - չորս երկրանման՝ Մերկուրի, Վեներա, Երկիր, Մարս, ապա չորս գազային հսկաներ՝ Յուպիտեր, Սատուրն, Ուրան և Նեպտուն։ Արեգակնային համակարգում կան նաև առնվազն 5 գաճաճ մոլորակներ՝ Պլուտոն (մինչև 2006 թվականը համարվում էր մոլորակ), Մակեմակե, Հոմեա, Էրիս և Սերես։ Բացի Մերկուրիից և Վեներայից բոլոր մոլորակների շուրջ պտտվում է առնվազն մեկ արբանյակ։
Սկսած 1992 թվականից, երբ գիտնականները սկսեցին հայտնաբերել հարյուրավոր այլ մոլորակներ այլ աստղերի շուրջ, որոնք անվանվեցին էկզոմոլորակներ, ապացուցվեց, որ գոյություն ունեն ամբողջ գալակտիկայում և դրանցից շատերի առանձնահատկությունները նման են Արեգակնային համակարգի մոլորակների առանձնահատկություններին։ 2011 թվականի նոյեմբերի վերջի տվյալներով արդեն հայտնաբերվել է 695 էկզոմոլորակ, ինչպես գազային հսկաներ, այնպես էլ երկրային խմբի մոլորակներ։


=== Արեգակնային համակարգ ===

Ժամանակակից «մոլորակ» եզրույթի սահմանման համաձայն, որը տրված է ՄԱՄ-ի կողմից, համակարգում կա 8 մոլորակ և 5 թզուկ մոլորակ (փակագծերում տրված է մոլորակների հին հայկական անունները)։

Մերկուրի (Փայլածու)
 Վեներա (Արուսյակ)
 Երկիր
 Մարս (Հրատ)
 Յուպիտեր (Լուսնթագ)
 Սատուրն (Երևակ)
 Ուրան
 ՆեպտունԱմենամեծը Յուպիտերն է (318 երկրային զանգված), իսկ ամենափոքրը Մերկուրին (0,055 երկրային զանգված)։
Արեգակնային համակարգի մոլորակներ (HY).svg


== Մոլորակների և թզուկ մոլորակների համեմատման աղյուսակ ==


== Պատկերասրահ ==

		


== Ծանոթագրություններ ==


== Արտաքին հղումներ ==
Իշտվան Բատա

Իշտվան Բատա (հունգ.՝ István Bata, մարտի 5, 1910(1910-03-05), Տուրա, Aszód District, Pest-Pilis-Solt-Kiskun County, Հունգարիայի թագավորություն, Ավստրո-Հունգարիա - օգոստոսի 17, 1982(1982-08-17), Բուդապեշտ, Հունգարական Ժողովրդական Հանրապետություն), հունգարացի ռազմական և քաղաքական գործիչ, ով 1953-1956 թվականներին եղել է պաշտպանության նախարար։ 1956 թվականի հունգարական հեղափոխության ժամանակ Բատան Բուդապեշտը բաժանել է երեք ռազմական շրջանների և հրամայել հաղթել։ 1956 թվականի հոկտեմբերի 26-ին նա ազատվել է իր բոլոր պարտականությունները կատարելու գործառույթից և երեք օր անց փախել է Խորհրդային միություն։ Բանակցություններ է վարել Յանոշ Կադարի հետ, և ցանկացել է հեղափոխության անկումից հետո  կազմակերպել ռազմական բռնապետություն։ Նոյեմբերի 16-ին Բատան հեռացվել է կուսակցությունից իր ստալինյան անցյալի պատճառով։ Ավելի ուշ վերադարձել է Հունգարիա, որտեղ աշխատել է BKV-ի համար։


== Ծանոթագրություններ ==
Շնայցլռոյթ

Շնայցլռոյթ  (գերմ.՝ Schneizlreuth), կոմունա Գերմանիայի Բավարիա երկրամասի Բերխտեսգադեն շրջանում։
Բնակչության թվաքանակը՝ 1436 մարդ(ըստ 2010 թվականի դեկտեմբերի 31-ի տվյալների) ։ Տարածքը՝ 97,63 քառ. կմ։ Պաշտոնական կոդը՝ 09 1 72 131։


== Ծանոթագրություններ ==


== Արտաքին հղումներ ==
Պաշտոնական էջ
Պավլով (այլ կիրառումներ)

Պավլով, կարող է վերաբերել՝

Պավլով - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Պավլով - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Պավլով - գյուղ Ռուսաստանի Ռոստովի մարզի Սեմիկարակորսկի շրջանում
Սարսանգի ջրամբար

Սարսանգի ջրամբար, ջրամբար Արցախի Հանրապետության Մարտակերտի շրջանում՝ Մարտակերտ քաղաքից շուրջ 15 կմ հարավ-արևմուտք։ Կառուցվել է 1970 թվականին Թարթառ գետի միջին հոսանքում և շահագործման հանձնվել 1976 թվականին։ Ջրամբարի վրա կառուցվել է Սարսանգի ջրէկ-ը, որն ունի 110 մեգավատտ հզորություն։ 


== Նկարագրություն ==
Արցախի Հանրապետության խոշորագույն ջրամբարն է, որը կառուցվել է 1970 թվականին և գտնվում է Ստեփանակերտից մոտ 60 կմ դեպի հյուսիս։ Ջրատարողությունը՝ շուրջ 600 մլն մ³ է, օգտակարը՝ 550 միլիոն մ³, իսկ 50 մլն մ³-ը մեռյալ է համարվում և չի թույլատվում օգտագործել  ջրթողքը՝ 900 մ³/վ։ Պատվարը հողային է, բարձրությունը՝ 120 մ, երկարությունը՝ 550 մ, ստորին հատվածի լայնությունը՝ մոտ 500 մ։ Այդպիսի պատվարաններ աշխարհում շատ քիչ են։ Պատվարը կառուցվել է ավազակավային միջուկով՝ ճալաքարակոպճային գրունտներից։ 
Հանրապետության էլեկտրաէներգիայի պահանջարկի 60 %-ը ապահովում է Սարսանգի ջրամբարի վրա կառուցված ջրէկ-ը։ Այն Արցախում առաջինն է հզորությամբ։ Ամբարտակն ունի 730 մ բարձրություն և 550 մ լայնություն։ Ջրերն օգտագործվում են ոռոգման և էներգետիկ նպատակներով։ Ձմռանը չի սառցակալում։ Կա ձկնաբուծություն։ Շրջակայքը անտառածածկ է։
Ամբարտակը ծառայել է ոչ միայն էլեկտրաէներգիա ստանալու, այլ նաև դաշտերը ոռոգելու համար։ Ազատագրական պատերազմի ժամանակ Սարսանգի ջրամբարի շրջակայքում կատաղի մարտեր են տեղի ունեցել, որոնց ժամանակ կասեցվել է ադրբեջանական բանակի 1992 թվականի ամառային հարձակումը և Լեռնային Ղարաբաղի Հանրապետության Զինված ուժերի կողմից վերականգնվել է Սարսանգի ջրամբարի նկատմամբ վերահսկողությունը։
2003 թվականից Սարսանգի ջրամբարին հարող տարածքում՝ Դրմբոն գյուղի մոտ, գործում է Դրմբոնի ոսկու արդյունահանման կոմբինատը։


== Տես նաև ==
Սարսանգի հիդրոհանգույցի ազատագրում


== Ծանոթագրություններ ==
Ալ Ֆերգյուսոն

Ալ Ֆերգյուսոն (ապրիլի 19, 1888(1888-04-19), Ուեքսֆորդ, Լենստեր, Իռլանդիա, Մեծ Բրիտանիայի և Իռլանդիայի միացյալ թագավորություն - դեկտեմբերի 4, 1971(1971-12-04), Լոնգ Այլենդ, Նյու Յորք, ԱՄՆ), իռլանդական ծագմամբ ամերիկացի կինոդերասան։ 1912 թվականից մինչև 1956 թվականը նկարահանվել է գրեթե 300 ֆիլմերում։ Ծնվել է Իռլանդիայի Վեքսֆորդ կոմսությունում և մահացել Կալիֆոռնիայի Բըրբանք քաղաքում։ Թաղված է Գլենդելի Ֆորեստ-Լոն գերեզմանատանը։


== Ֆիլմերի ընտրանի ==


== Ծանոթագրություններ ==


== Արտաքին հղումներ ==
Ալ Ֆերգյուսոն Internet Movie Database կայքում
Կաղապար:Find a Grave
Ավետիք Ջրաղացպանյան

Ավետիք Ջրաղացպանյան (օգոստոսի 27, 1917 - նոյեմբերի 19, 1982, Երևան), հայ դերասան։ Եղել է Երևանի Գաբրիել Սունդուկյանի անվան ազգային ակադեմիական թատրոնի դերասան։ Մահացել է Երևանում։


== Դերեր ==
Նկարահանվել է նաև մի շարք ֆիլմերում՝

«01-99» (1959),
«Պարոն Ժակը և ուրիշները» (1964),
«Լալվարի որսկանը» (1966 թ,),
«Չախ-չախ թագավորը» (1969),
«Մորգանի խնամին» (1970),
«Հայրիկ» (1972),
«Երևանյան օրերի խրոնիկա» (1972),
«Ժայռ» (1973),
«Նահապետ» (1977),
«Սերոբի ծառը» (1978),
«Խոշոր շահում» (1980),
«Թռիչքն սկսվում է երկրից» (1980),
«Կտոր մը երկինք» (1980),
«Գիքոր» (1982)


== Ծանոթագրություններ ==
Աբելյան փողոց (Երևան)

Աբելյան փողոց, փողոց Երևանի Աջափնյակ թաղամասի տարածքում։ Սկիզբն է Կ. Հալաբյան փողոցի 39-41 բնակելի շենքերը, ապա անցնում է Էստոնական փողոցին զուգահեռ և հասնում մինչև Շինարարների փողոցի։


== Անվանման ծագում ==
Անվանակոչվել է ի պատիվ հայ նշանավոր դերասան ՀԽՍՀ ժողովրդական արտիստ Հովհաննես Հարությունի Աբելյանի։


== Տես նաև ==
Երևանի փողոցների ցանկ
Երևանի վարչական բաժանում


== Արտաքին հղումներ ==
Երևանի քաղաքապետարանի պաշտոնական կայքը


== Գրականություն ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 271, էջեր 271 — 271 էջ. — 300 հատ։


== Ծանոթագրություններ ==
Լյուիս Մայլսթոուն

Լյուիս Մայլսթոուն ( անգլ.՝ Lewis Milestone, իսկական անուն ազգանունը՝ Լեյբ Միլշտեյն, սեպտեմբերի 30, 1895(1895-09-30)[…], Քիշնև, Ռուսական կայսրություն - սեպտեմբերի 25, 1980(1980-09-25)[…], Լոս Անջելես, ԱՄՆ), ծագումով հրեա, ամերիկացի կինոռեժիսոր, սցենարիստ և պրոդյուսեր։


== Կենսագրություն ==
Լյուիս Մայլսթոունը ծնվել է 1895 թվականին Քիշնևում, ունևոր հրեական ընտանիքում, 6 երեխաներից 3-րդն էր։ Հայրը՝ Մենահեմ-Մենդլ Մոնիսեյի Միլշտեյնը (1864 - 1939) զբաղվում էր տեքստիլ արդյունաբերությամ, մայր՝ Ցիպա Իոսիֆի Թալալը (ծն. 1872), տնային տնտեսուհի էր, պապը՝ Մոնիս Լեյբի Միլշտեյնը առևտրական էր։

Ավարտել է հրեական դպրոց ու հրեական ուսումնարան։ 1912 թվականից սովորել է Բելգիայի Գենտ քաղաքի համալսարանում և Գերմանիայի Միտվայդ քաղաքի ինժեներական դպրոցում։ 1913 թվականին ներգաղթում է ԱՄՆ և սկսում է աշխատել որպես լուսանկարչի օգնական։
1917 թվականին զորակոչվում է ամերիկյան բանակ և ծառայում Ֆրանսիայում մինչև Առաջին համաշխարհային պատերազմի ավարտը։ Հենց ծառայության տարիներին առաջին անգամ մասնակցում է վավերագրական ֆիլմի նկարահանումների որպես լուսանկարիչ և այդ ժամանակից էլ սկսվում է հետաքրքրվել կինոյով։


== Կարիերա ==
1919 թվականին ստանում է ԱՄՆ-ի քաղաքացիություն փոխելով Լեյբ Միլշտեյն անուն ազգանունը Լյուիս Մայլսթոուն։ Կարիերան սկսում է Հոլիվուդում աշխատելով որպես ռեժիսորի օգնական Հենրի Քինգի ու Ուիլյամ Սայթերի մոտ, ապա սկսում է զբաղվել մոնտաժման աշխատանքներով տարբեր կինոստուդիաներում (Ince, Sennett, Fox, Warner Brothers), որոնցից նշանավոր է 1932 թվականի Հովարդ Հոուքսի «Սպիով դեմքը» ֆիլմը։
Առաջին անգամ որպես բեմադրիչ ռեժիսոր 1925 նկարահանում է «Յոթ մեղսագործներ» կատակերգությունը։ Արդեն 2 տարի անց նկարահանած «Երկու Արաբական ասպետ» ռազմական ֆիլմը հաջողություն է ունենում, իսկ ինքը Մայլսթոունը ստանում է Օսկար որպես լավագույն կատակերգության ռեժիսոր Օսկարի 1-ին մրցանակաբաշխությունում։ 1930 թվականին հաջորդ ռազմական թեմայով Էրիխ Մարիա Ռեմարկի գրվածքի հիման վրա նկարահանված «Արևմտյան ռազմաճակատում անփոփոխ է» ֆիլմը մեծ հաջողություն է ունենում ստանալով Օսկար լավագույն ֆիլմի համար հեղինակավոր կինոմրցանակը, իսկ Մայլսթոունը ստանում է իր երկրորդ Օսկարը և մեծ հեղինակություն ձեռք բերում կինոաշխարհում։
Մի քանի հաջորդ ֆիլմերում, մասնավորապես «Առաջին գիծ» (1931) և «Զբոսանք արևի տակ» (1945) ֆիլմերում նա կիրառում է մի քանի տեխնոլոգիական նորարարություն, հատկապես ձայնային կինեմատոգրաֆիայի բնագավառում։
Մյուս նշանավոր աշխատանքներից են «Մարթա Այվերսի տարօրինակ սերը» (1946), «Օուշենի տասնմեկ ընկերնեը» (1960), «Ապստամբություն «Բաունտիի» վրա» (1962) և այլն։
Մի քանի տարի Մայլսթոունը հեռանում է ԱՄՆ-ից աշխատելով Ֆրանսիայում և Իտալիայում, իսկ կարիերայի վերջում նկարահանում է հեռուստասերիալներ։


== Ֆիլմագրություն ==
Մոտ 50 ֆիլմի ու հեռուստասերիալի ռեժիսոր է, 13 ֆիլմի սցենարի հեղինակ, 12 ֆիլմի պրոդյուսեր։ 
Առավել նշանավոր ռեժիսորական աշխատանքներից են.


== Ծանոթագրություններ ==
Շևչենկո (գյուղ, Պերշոտրավնևի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченко), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Շևչենկո գյուղում բնակվում էր 115 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուսիսային Չորտաս

Հյուսիսային Չորտաս (ռուս.՝ Северный Чортас), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չորտաս գետի ձախ ափին՝ 3 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017481
Կոդը ըստ հիդրոլոգիական հետազոտության (ՌԴ) — 103001748
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոյպեր (խառնարան Մերկուրի)

Անվան այլ կիրառումների համար տե՛ս՝ Կոյպեր (այլ կիրառումներ)
Կոյպեր, խառնարան Մերկուրի մոլորակի 11° հարավային լայնության և 31.5° արևմտյան երկայնության վրա։ Տրամագիծը կազմում է 60 կմ։ Անվանվել է Ջերարդ Կոյպերի (1732 - 1809) պատվին։
Կոյպերի խառնարանը ունի ամենամեծ հայտնի ալբեդոն Մերկուրիի մակերևույթի բոլոր շրջանների միջև, ենթադրաբար, այն ամենաերիտասարդ ձևավորումն է մոլորակի վրա։


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
Ալեքսանդր Ռանով

Ալեքսանդր Իսահակովիչ Ռանով (ռուս.՝ Александр Исаакович Ранов, դեկտեմբերի 7, 1899(1899-12-07), Դոնի Ռոստով, Դոնի զորքի մարզ, Ռուսական կայսրություն - 1979, Դուշանբե, Տաջիկական ԽՍՀ, ԽՍՀՄ), ռուս բանաստեղծ, «Նիչևոկի» գրական խմբի անդամ (կեղծանունը՝ Աեցի Ռանով)։ Եղել է համաճարակաբանության ոլորտի մասնագետ։


== Կենսագրություն ==
Ծնվել է 1899 թվականի դեկտեմբերի 7-ին, Ռուսաստանի Դոնի Ռոստով քաղաքում։
Ավարտել է Մոսկվայի առաջին պետական բժշկական համալսարանի բժշկական ֆակուլտետը։
«Աեցի Ռանով» կեղծանվամբ ընգրկված է եղել «Նիչևոկի» գրական խմբում, որը հիմնադրվել էր Մոսկվայում 1920 թվականի սկզբին և վերջնականապես ձևավորվել նույն թվականի օգոստոսին՝ Դոնի Ռոստովի Բանաստեղծների միությանը կից։
1920 թվականի հուլիսին Աեցի Ռանովը, Ռյուրիկ Ռոկը և Լազար Սուխարեբսկին Մոսկվայում հրատարակել են նիչևոկ բանաստեղծների «Ձեզ» բանաստեղծական ժողովածուն։
1922-1926 թվականներին Ռանովն աշխատել է Ուրալի մարզում նախ որպես օրդինատոր, ապա՝ շրջանային բժիշկ։
Ծառայությունից հեռացել է 1979 թվականին՝ տեղափոխվելով որդու մոտ՝ Դուշանբե, որտեղ էլ ողբերգաբար զոհվել է։


== Պետական պարգևներ ==
«Պատվո նշան» շքանշան
«1941-1945 թվականների Հայրենական մեծ պատերազմում փառապանծ աշխատանքի համար» մեդալ


== Ընտանիք ==
Ելենա Ալեքսանդրովնա Ռանովա (1897-1979)՝ կինը, ուսուցչուհի, բանաստեղծուհի։
Ալեքսանդր Ալեքսանդրովիչ Ռանով (1922-1941)՝ որդին։
Վադիմ Ալեքսանդրովիչ Ռանով (1924-2006), որդին, հնագետ։


== Ծանոթագրություններ ==


== Արտաքին հղումներ ==
Ալեքսանդր Ռանովի կենսագրությունը
Համադրիասներ

Համադրիասներ (հին հունարեն՝ Ἁμαδρυάδες), հին հունական դիցաբանության մեջ նիմփաների ծառային տեսակներն են։ Սրանք այն դրիասներն են, որոնք մահացել էին ծառների հետ։

Համաձայն հին հունական բանաստեղծ Փերենիկոսի Հերակլեացու, հերոսուհի Համադրիադան ծնել է իր եղբայր Օկսիլին (Օրեոսի որդին), մասնավորապես, դուստրեր Կարիային (ընկուզենի), Բալանին (կաղնի), Կրանիային (հոն), Մորեային (թթենի), Էգերային (բարդի), Պտելեային (թեղի), Ամպելային (խաղողի վազ) և Սիկային (թզենի), որոնք բոլորով ստացան համադրիասի անունը։
Մի քանիսի հայրը՝ Պորեբիան, կատարեց ցավոտ արարք, կտրելով մի կաղնի, որը աղաչել էր խնայել մի համադրաս։ Նրա համար, որ համադրիասի բնակավայր կաղնին կտրվել էր, նիմփան պատժեց հանցագործին և իր ժառանգներին։ Որպեսզի քավեր իր մեղքը, պետք է նիմփայի համար զոհասեղան կանգնեցներ և նրան զոհեր մատուցեր։ Երբ Էրիսիքտոնը հրամայեց Դեմետրայի անտառից կաղնի կտրել, դրանից արյուն ցայտեց, իսկ ճյուղերը գունաթափվեցին։ Դա նիմփայի արյունն էր, ով բնակվում էր կաղնու մեջ, մեռնելիս կանխագուշակեց սրբապիղծի հատուցումը նրան պատճառելով անհագ քաղցի մի զգացում։
Հայտնի է երկչոտ համադրիաս Սիրինգայի պատմությունը, որը եղեգի էր վերածվել, որպեսզի խուսափեր այծի ոտքերով Պանի հետ գրկախառնվելուց։


== Տես նաև ==
Դրիասներ
Պան


== Ծանոթագրություններ ==
Մալայա Իվանովկա (այլ կիրառումներ)

Մալայա Իվանովկա, կարող է վերաբերել՝

Մալայա Իվանովկա - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Մալայա Իվանովկա - գյուղ Ռուսաստանի Լենինգրադի մարզի Գատչինսկի շրջանի կազմում։